มาลีฯ-NWRกำไรมโหฬาร หุ้นวิ่งล่วงหน้า
MALEENWR กำไรมหาศาล มาลีฯ แก้ขาดทุนสะสมเหลือ 46 ล้าน เพิ่มทุนขายผู้ถือหุ้นเดิม
29 ก.พ. 2555

MALEENWR กำไรมหาศาล มาลีฯ แก้ขาดทุนสะสมเหลือ 46 ล้าน เพิ่มทุนขายผู้ถือหุ้นเดิม
บริษัท มาลีสามพราน (MALEE) ประกาศผลงานปี 2554 กำไรสุทธิ 227.72 ล้านบาท กำไรหุ้นละ 3.25 บาท เพิ่มขึ้น 114% เทียบกับปี 2553 เนื่องจากยอดขายรวมเพิ่มขึ้น 29.4% เป็น 3,660 ล้านบาท และอัตรากำไรขั้นต้นคิดเป็น 29.8% ของยอดขาย เพิ่มขึ้น 1.3%
คณะกรรมการบริษัทมีมติให้นำทุนสำรองตามกฎหมายจำนวน 8.18 ล้านบาท และส่วนเกินมูลค่าหุ้นจำนวน 347.50 ล้านบาท มาล้างขาดทุนสะสมที่มีอยู่ในสิ้นปี 2554 คงเหลือจำนวน 606 ล้านบาท และลดมูลค่าหุ้นที่ตราไว้ (พาร์) หุ้นละ 10 บาท เหลือ 2 บาท ทำให้มีขาดทุนสะสมเพียง 46 ล้านบาท
นอกจากนี้ บริษัทจะเพิ่มทุนจดทะเบียนจาก 140 ล้านบาท เป็น 182 ล้านบาท โดยออกหุ้นใหม่จำนวน 21 ล้านหุ้น พาร์หุ้นละ 2 บาท เสนอขายให้แก่ผู้ถือหุ้นเดิมเป็นคราวๆ ไป
ด้านบริษัท เนาวรัตน์พัฒนาการ (NWR) มีกำไรสุทธิถึง 95.78 ล้านบาท ในปี 2554 คิดเป็นกำไรหุ้นละ 0.062 บาท พุ่งขึ้น 630% เทียบกับปี 2553
กำไรที่เติบโตมากมาจากรายได้การก่อสร้างเพิ่มขึ้น 11.16% ขณะที่ต้นทุนเพิ่มขึ้น 7.77% เป็น 97.32% ของรายได้จากก่อสร้าง เทียบกับสัดส่วน 90.30% แม้ว่าบริษัทจะมีรายได้จากการขายและบริการลดลงจำนวน 18.17%